ઉત્તરપ્રદેશ, કર્ણાટક અને હરિયાણા સહિત દેશના સાત રાજ્યમાં આવતીકાલે રાજ્યસભાની ચૂંટણી યોજાવાની છે. આ ચૂંટણીઓમાં કોંગ્રેસના કપિલ સિબ્બલથી માંડીને સિનિયર એડવોકેટ આર.કે. આનંદ જેવા અનેક નેતાઓનું ભાવિ નક્કી થવાનું છે. જોકે, કુલ ૫૭માંથી ૩૧ બેઠકો પરના નેતાઓ રાજ્યસભામાં વિના કોઈ વિરોધ ચૂંટાઈ ગયા છે. હવે ૨૭ બેઠક પર ભાજપ અને કોંગ્રેસનો જંગ જામશે એવું રાજકીય વિશ્લેષકો જણાવી રહ્યા છે.